דדי זהר

דדי (עודד) זהר (נולד ב-2 באוגוסט 1971) הוא שחקן, זמר ומדבב ישראלי.

ביוגרפיה
דדי הוא בן הזקונים מבין ארבעה אחים של האתלט אורי זהר ואשתו דבורה. אחיו הבכור הוא השחקן והבמאי איקה זהר.

בצבא שירת בלהקת פיקוד המרכז, בבימויו של אחיו איקה, שהקים את להקת פיקוד המרכז מחדש עם יאיר רוזנבלום שגם היה אחראי על הניהול המוזיקלי של הלהקה.
לצדו שירתו בלהקה גם עידן אלתרמן וגלית גיאת.

את קריירת המשחק החל דדי כשהשתתף בהצגה "גן עדן – סיפור הנחשול", אז גילה את אהבתו לבמה.
לאחר שירותו הצבאי נרשם לסטודיו למשחק של יורם לוינשטיין 1994-1997 וזכה במלגת לימודים קרן אמריקה-ישראל
כמו כן למד אצל רות דייכס משחק מול מצלמה.

על הבמה

 "הדה" - (עיבוד חדשני ל-"הדה גאבלר") תיאטרון הפרינג' באר שבע. עיבוד ובימוי - יואב מיכאלי
 "ביבר 7" - (עיבוד חדשני ל-"ביבר הזכוכית") תיאטרון הפרינג' באר שבע. עיבוד ובימוי - יואב מיכאלי
 "אהבה זה כל הסיפור" - ריוויו מוזיקלי על אהבה. תיאטרון הפרינג' באר שבע. יצירה ובימוי - יואב מיכאלי
 "ארוחת פרידה" - תיאטרון הפרינג' באר שבע. עיבוד ובימוי - יואב מיכאלי

טלוויזיה
על המרקע כיכב בפרסומות ובסדרות רבות, בין היתר:  "האמת" ,"רוני ותום" "פאפא", "שמש", "כחול עמוק", "סיטי טאוור", "שחר", "מילואים", "משפחה וחצי", "השמיניה", "הנפילים", "חשיפה", "דני הוליווד", "מנדלבאום בלש פרטי", "משפחה שולטת", "סופשלי", "הפיג'מות", ו"סברי מרנן" 

קולנוע

"באזז", "אסקימו לימון - החגיגה נמשכת", "שושנה חלוץ מרכזי".

דדי מזוהה מאוד עם תחום הילדים. השתתף בקלטות הילדים "מי שטוב לו ושמח כף ימחא" ו"מחסן השטוזים של דתיה" על פי שיריה של דתיה בן דור, "הגוגונים ודתיה גם" ,"מועדון גן הרקדנים" ו"אוריקן".

קריירת דיבוב
דדי עוסק בדיבוב ואפשר לשמוע את קולו בדמויות בסדרות רבות בעבור הערוצים הופ!, לולי, ערוץ הילדים, ערוץ ניקלודאון, ערוץ בייבי
ובסרטים רבים השייכים לדיסני ולפוקס, כגון: "מליפיסנט" בתור המלך סטפן, "מעבר ליער", "גארפילד", "הורטון שומע מישהו", "ביבי וטינה", "כלבים נגד חתולים: נקמתה של קיטי", "פלונטר", "פיראטים", "חברים בחווה", "ניקו", "חבורת חשבונבונים", ",תום החתול המדבר וחברים" בתפקיד תום, "טבע תום, "קפטן תחתונים: הסרט", "דלהי ספארי" (בתפקיד סולטאן), פוקויו, העיבוד המחודש ל"אלאדין" (בתפקיד ג'יני), "טבאלוגה - הסרט", "ויק ההורס", "מיקי מאוס: כייף של בית" (בתפקיד כיפי), "מומנטו השף הגדול" (בתפקיד מומנטו) ו"מזלגוני שואל שאלה" (בתפקיד הקריין ומר איות).

קריירה מוזיקלית
דדי שרת בלהקת פיקוד המרכז

היה זמר הליווי של הזמר אדם בקדם-אירוויזיון לשנת 1993 עם השיר "עד" אשר הגיע למקום השלישי.

כמו כן ביצע מספר שירי פתיחה וסיום של הרבה סדרות מדובבות, כגון:"גרומפף'", "ביבי וטינה", "צפרדע וחברים", "נווה עצלנות", "חברים בחווה", "חי וזארה" "צבי הנינג'ה" לשנת 2009 וביצוע מחודש בשנת 2012, "חבורת חשבונבונים", "טבע תום", "רובוטריקים", "רובוטריקים – רסקיו בוטס" ו"תומס הקטר וחברים". כמו כן ביצע את שירי הסיום של דרגון בול סופר. סיימון. אוטובוס הקסמים. ועוד

כמו כן בשירים מתוך הסרטים "ריו", "פלונטר", "הורטון שומע מישהו" ו"דלהי ספארי". "מופאסה" "אלאדין" ועוד

תחומי עניין
זהר פעיל גם בנושא איכות הסביבה, כגון: נייר חדרה שבו השתתף בסרטון בעבור מרכז המבקרים העוסק במחזור נייר, בסרטון בעבור מרכז המבקרים של מגדל המים בכפר סבא.

הוציא די-וי-די בשם "אוריקן" העוסק בשמירה על איכות הסביבה ואף היה מעורב בהפקתו והלחנתו.

נוסף לתחום המשחק, דדי פעיל מאוד בתחום הספורט האתגרי, חובב סנובורד, רכיבת אופני הרים
וטניסאי עוד מנעוריו ואף השתתף בתחרויות טניס בהן זכה בגביעים.

חיים אישיים
זהר ניהל מערכת יחסים של שמונה שנים עם השחקנית גלית גיאת שאיתה שירת בצה"ל והשתתף איתה בקלטת הילדים "מועדון גן הרקדנים".

זהר גרוש ואב לבת בשם אור. 

מתגורר בראשון לציון.

קישורים חיצוניים

 דדי זהר ועמי מנדלמן בריאיון לתוכנית "אספת הורים" עבור הסרט "דלהי ספארי"

 דדי זהר בריאיון לתוכנית "איזה יופי" עם נעמה קסרי עבור הדיוידי "אוריקן"

 דדי זהר ושרון שחל בריאיון לתוכנית "איזה יופי" עבור המופע "שירי הופ ילדות ישראלית"

 הערות שוליים 

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:חברי להקת פיקוד המרכז
קטגוריה:מדבבים ישראלים
קטגוריה:זמרים ישראלים
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:ישראלים שנולדו ב-1971
קטגוריה:כוכבי ילדים